સોશ્યલ મિડિયામાં ઓબીસીનાં સર્ટીફિકેટ વિશે ચર્ચા વિચારણા કરી સિપાઈ સમાજ નાં શિક્ષિત યુવાનોએ આ મુશ્કેલીમાંથી સમાજને બહાર લાવવા સૈારાષ્ટ્રના સિપાઈ સમાજનાં આગેવાનોની મુલાકાત કરી. આ માટે અખિલ ગુજરાત સિપાઈ સમાજનાં સ્થાપક અને સમાજના શુભચિંતક જનાબ ફાજલભાઈ ચૌહાણ અને મર્હુમ જનાબ એ.કે. પઠાણ સાહેબ નો સહારો લઈ સિપાઈ યંગ ગૃપની ટીમે સૌરાષ્ટ્રના મોટા ભાગનાં આગેવાનોનો ટેલીફોનિક સંપર્ક કર્યો અને પડતર પ્રશ્નો વિશે માર્ગદર્શન મેળવ્યું. આ સાથે તા.૨૩-૨-૨૦૧૫ થી સિપાઈ યંગ ગૃપે સૈારાષ્ટ્રનાં અલગ અલગ ગામ-શહેરોમાં પ્રવાસની શરૂઆત કરી. તા.૫-૪-૨૦૧૫ સુધીમાં આ ગૃપે સૈારાષ્ટ્રનાં નાના-મોટા ૪૦ થી વધુ ગામોમાં જઈ સિપાઈ સમાજના આગેવાનો, શિક્ષિત યુવાનો તથા વડીલોની મુલાકાત લઈ તેમને ઓબીસી ના પ્રશ્ન અંગે માહિતગાર કર્યા. સમગ્ર સૈારાષ્ટ્રમાંથી ખુબ સારો પ્રતિસાદ મળ્યો જે સિપાઈ યંગ ગ્રુપને ઉત્સાહ પુરો પાડી સમાજને વિકાસાત્મક દિશા તરફ લઈ જવા માટે પુરતો હતો.